Καμίνια Αχαΐας

Τα Καμίνια είναι παραθαλάσσιο προάστιο της Πάτρας, ευρισκόμενοι στο νότιο τμήμα αυτής με 716 κάτοικουςΕΛ.ΣΤΑΤ. - Μόνιμος πληθυσμός της Ελλάδος. Απογραφή 2011. Το 2001 είχε 619 κάτοικουςΕ.Σ.Υ.Ε. - Μόνιμος Πληθυσμός της Ελλάδος. Απογραφή 2001. Απέχει 14 χιλιόμετρα από το κέντρο της πόλης και 3 από την Κάτω Αχαΐα. Συνορεύει με το προάστιο Τσουκαλέικα, & τα γειτονικά χωριά Αλισσός, Άγιος Στέφανος (Περιστέρα) και Καμενίτσα.

Η περιοχή εξυπηρετείται από τις 29 Φεβρουαρίου 2020 από τη Γραμμή 2 του Προαστιακού Σιδηρόδρομου Πάτρας μέσω της στάσης "Καμίνια / Kaminia".

Ιστορικά στοιχεία
Η ονομασία του χωριού οφείλεται στα καμίνια αργίλου που υπήρχαν εκεί προεπαναστατικά και κατά τον Μεσαίωνα. Μετά την επανάσταση του 1821 οικογένειες ποιμένων από το Σούβαρδο Καλαβρύτων κατέβαιναν στην περιοχή να εργαστούν στα κτήματα. Σταδιακά οι οικογένειες αυτές εγκαταστάθηκαν μόνιμα και δημιούργησαν το σημερινό χωριόΤριανταφύλου 1995, λήμμα Καμίνια.. Αναφέρεται με 172 κατοίκους το 1899 και 471 το 1961.

Το 1912 με την κατάργηση των δήμων αποτέλεσε οικισμό της νεοσύστατης κοινότητας ΑλισσούΕΕΤΑΑ Πληθυσμιακή διοικητική & Γεωγραφική εξέλιξη των δήμων & κοινοτήτων του νομού Αχαΐας Κοινότητα Αλισσού. Το 1919 αποσπάστηκε από την κοινότητα Αλισσού και έγινε ανεξάρτητη κοινότητα έως το 1997, όταν με το Σχέδιο Καποδίστριας καταργήθηκε η κοινότητα και έγινε δημοτικό διαμέρισμα του Δήμου ΒραχναίικωνΕΕΤΑΑ Πληθυσμιακή διοικητική & Γεωγραφική εξέλιξη των δήμων & κοινοτήτων του νομού Αχαΐας Κοινότητα Καμινίων.

Αθλητισμός
Τα Καμίνια έχουν ερασιτεχνική αθλητική ομάδα ποδοσφαίρου, τον "Α.Ο Καμινίων", στην οποία συμμετέχουν νέα παιδιά του χωριού και των γύρω χωριών, με έδρα το δημοτικό γήπεδο στα Βραχναίικα.

 Μεταφορές 

 Σιδηροδρομικές συγκοινωνίες 
Ο Σιδηροδρομικός Σταθμός Καμινίων βρίσκεται επί της ΠΕΟ Πατρών Πύργου & Αγίου Σπυρίδωνα και της γραμμής Πάτρα - Κυπαρισσία. Διαχειρίζεται από την ΤΡΑΙΝΟΣΕ. Ως σταθμός άνοιξε στις 15/12/1888 και έκλεισε το 2011. Επαναλειτούργησε στις 29 Φεβρουαρίου 2020 εξυπηρετούμενος από τα τοπικά τρένα ανάμεσα στην Πάτρα και την Κάτω Αχαΐα του Προαστιακού Σιδηροδρόμου ΠάτραςΠροαστιακός Πάτρας. trainose.gr. Ανακτήθηκε: 29/2/2020.Ξεκινούν, στις 29 Φεβρουαρίου, τα νέα δρομολόγια του Προαστιακού από-προς την Κάτω Αχαΐα. metaforespress.gr. Ανακτήθηκε: 29/2/2020.. Εξυπηρετεί τα Καμίνια.

Όταν πρωτολειτούργησε η Γραμμή 2 και μέχρι τη διακοπή της λόγω της πανδημίας του κορωνοϊού, ο τερματισμός της στα νοτιοδυτικά γινόταν στον Σ.Σ. Κάτω Αχαΐας με τους συρμούς να διέρχονται από τους Σ.Σ. Καμινίων και Αλισσού κάνοντας στάσεις εκεί. Με την επανεκίννηση των δρομολογίων ο τερματισμός της μετακινήθηκε ανατολικότερα στον Σ.Σ. Καμινίων καθιστώντας ανενεργούς τους Σ.Σ. Αλισσού και Κάτω Αχαΐας.

Προσωπικότητες
 Φωτεινή Ντεμίρη - Ηθοποιός
Βασίλης Παπαδιονυσίου - Δήμαρχος Γαλατσίου, με την μακροβιότερη θητεία στην Ελλάδα.

Φωτοθήκη

Παραπομπές

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
 Κώστας Παπαγιαννόπουλος (επιμ.), Βραχναίικα και Μονοδένδρι. Αρχαιολογία του τοπίου και τοπική ιστορία, πρόλογος: Βασίλης Τογαντζής, Μιλτιάδης Γούτας, Λάζαρος Κολώνας, Έκδοση Δήμος Βραχναίικων-Δημοτική Επιχείρηση Πολιτιστικής Ανάπτυξης Βραχναίικων, Πάτρα 2009. ISBN 978-960-99129-0-7.

Βιβλιογραφία

 Κώστας Ν. Τριανταφύλλου, Ιστορικόν Λεξικόν των Πατρών, Τυπογραφείου Πέτρου Χρ. Κούλη, Τόμος Α', Πάτρα 1995, Τρίτη Έκδοση, λήμμα Καμίνια.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Βραχναίικων
Κατηγορία:Δήμος Πατρέων
Κατηγορία:Παραλίες της Αχαΐας